ru ky el cs ru ru ky ky ky ky ky ky ky ky ce ky ru kk ky ky ky ky ky ky ky ky ky ky ky ky ky ky ru ky ky ky ky tt ru ky ky ru ru ru ru ky ky ky ky ky ky ru ru ru ru ru ky en ru
"De-факто", 20.03.08 - 13-бет: Кардарга кабар...•
Инэксимбанктын акциясынын ээси Туран Алем банкы (КМШдагы эң ири банктардын бири) - мындан ары "БТА Банкы" аталат. Акционерлердин бул чечимин окурман журтка кабарлап коелу дедик. Инэксимбанк 2008-жылдын 15-февралынан тарта расмий түрдө "БТА Банкы" аталып, ал буга чейин Инэксимбанктын 71% акциясына ээ болчу. Инэксимбанк Кыргызстандын рыногунда салмактуу орду бар болчу, бирок "БТА" банк ишин дагы илгерилетип, эл аралык рынокко чыгуу максатын көздөйт.
-Инэксимбанк жоюлганы жок, дейт банктын башкармалык төрагасынын орунбасары Р. Боронбаев. Жаңы бренд жаңы бийиктиктерге жетет деп ойлойм. Банк өзүнүн жаңы логотивин түздү.
Ошентип, бизди кеңири келечек күтүп турат. Биз кардарларыбыздын ар бирин сыйлайбыз. Инэксимбанктын кардарлары, чочулабаңыздар, себеби банктын аты өзгөрдү, ал эми заты мурдагыдан да артык, кеңири болушуна ыңгайлуу шарттар түзүлүүдө.
Өзүңүздөр таразалап көрүңүздөр. "БТА Банкы" КМШдагы эң ири банктардын алдыңкысы катары КМШ аймагында банктык кеңири байланыш түйүндөрүн түзгөн. Анын 2007-жылдагы консолидацияланган активи 50%га өстү. 2008-жылдын 1-январына карата актив 25,5 млрд. долларга, ал эми капитал - 3,8 млрд. долларга өстү. 2006-жылга караганда киреше эки эсеге - 580 млн. долларды түздү.
Абройлуу финансы журналы "Итоги" "БТА Банкын" "2007-жылда КМШдагы эң мыкты банк" деп атады. Ал эми эл аралык "Euromoney" журналы "Борбордук Азиядагы мыкты банк" деп жарыялады. Таасирдүү ишкерлердин журналы "The Banker" дүйнөдөгү 300 ири банктын арасынан биздин банкты 3-орунга чыгарган баа берди. Европалык Бизнес Ассамблеясы (ЕБА, Оксфорд, Великобритания) "БТАга" Евразия аймагындагы банк секторунда аракеттенгендердин ичинен "Европадагы мыкты компания" наамын ыйгарды.
Инэксимбанктын- азыркы "БТА Банкынын" быйылкы жылкы активи 154%га өстү, быйыл 1-январдан бериге 5,5 млрд. сомду (156,2 млн. долларды) түздү. Кардарларга кредит портфелинин көлөмү былтыр эки эсеге - 195%га - 3 млрд. 368 млн. 455 миң сомго өстү. Инэксимбанк үч жылдан бериге карай Кыргызстанда алдыңкы банк катары эсептелип келатат.
Мындан сырткары, 2008-жылдын 1-январына карата депозиттин көлөмү 3,4 млрд. сомду түзүп, былтыркыга салыштырмалуу 2,2 эсеге өстү. Инэксимбанктын уставдык капиталы 320 млн. сомго өстү. Бул Кыргызстандагы эң жогорку көрсөткүч! Ошол эле маалда банктын салыштырма эсеп капиталы 1 млрд. сомго, ал эми таза киреше-116, 2 млн. сомго өстү. Бул - 133% дык өсүштү көрсөтөт.
Инэксимбанк 2007-жылы 7 филиал, 27 акча сактоочу жайларын ачкан, бүгүнкү күндө 14 филиал, 54 акча сактоочу жайлары бар. Биз банктын аты өзгөрүп, заты жакшыртылганын кардарларыбызга дагы бир ирет эскертип, 2008-жылдын мартынан тарта банкта, анын филиалдарында ренейминг жүргүзүлө баштайт. Жаңы сапатта - жакшылыкта жолугалы, урматтуу кардарлар!
"Аксы окуясы - март революциясы: документтерде жана фактыларда"
2005 -жылдын 27-февралында шайлоонун 1-турунда 32 депутат өттү деп таанылды. Алар төмөнкүлөр эле: К. Байболов, К. Жолдошбаев, Шин Роман, Олег Журавлев, М. Мукашев, М.Салымбеков, Ю. Данилов, Б. Эркинбаев, А. Бекназаров, О. Артыкбаев, А. Хакимов, К.Ташиев, К.Батыров, А. Салымбеков, С. Жээнбеков, М. Малабаев, А. Төлөнов, И. Абдурасулов, А.Сабиров, Б. Мурзубраимов, Д. Сабиров, М. Мамасаидов, А. Абдуллаев, О. Бабанов, А.Акаев, Н. Абдылдаев, К. Иманалиев, Т. Сариев, Д.Өскөнбаев, С. Попов, Т. Субанбеков, К. Исабеков (тизме округдук номер боюнча берилди).
ЖКнын чукул жыйыны эмне менен аяктады
Ушундай жагдайда экинчи турдун алдында Жогорку Кеңештин мыйзам чыгаруу жыйынынын бир топ депутаттары чукул жыйын өткөрүү демилгеси менен чыкканын жогоруда айткан элек. Чукул жыйын өткөрүү боюнча маалымат тарагандан кийин Жогорку Кеңештин төрт эшиги тең ичинен чоң-чоң доскалар менен арчындалып, мыкталып бекитилди. Бизге жеткен маалыматка караганда Ак үйдөгү Б. Жанузаковдун буйругу боюнча ишке ашырылган экен. 10-мартка белгиленген чукул жыйынга МЧЖнын спикери А. Эркебаев да кол коюудан баш тартканын И. Исаков билдирди. Бирок, чукул жыйын өткөрүү үчүн 23 депутат кол койду. 2005-жылдын 10-мартында саат 10 до топтолгон 20дай депутат Жогорку Кеңешке кире алышпай, ЖКнын түштүк тарабындагы борбордук эшиктин алдында сыртта жыйын өткөрдүк.
Жыйынды мен алып бардым. Бир топ депутаттар, анын ичинде К. С.Бакиев,О. Малеванная, К.Байболов, Э. Булекбаев, И. Исаков жана башкалар сүйлөштү. Шайлоонун ыпластыгы айтылды. Мен да сүйлөп ... баарыбыз биригүүгө, шайлоочулардын шайлоого болгон нааразычылыгын Акаев башында турган бийликке болгон нааразычылыкка айландырууга мезгил жеткенин, себеби шайлоону бийлик өз талапкерлери үчүн бурмалап жатканын, иштеп жатышкан ыйгарым укуктуу парламент мүчөлөрүн Жогорку Кеңешке киргизбөө бул бийликти узурпациялоо экенин, Киев көчөсүндөгү КЭКтин офисине топтолуп, Координациялык кеңешти түзүүнү бүгүндөн кечиктирбөө керектигин айттым. Ким бул сунушту колдосо КЭКтин офисине келүүнү өтүндүм.
Бул сөзгө депутаттардын көбү макул болушуп, ошол эле күнү саат 14 тө КЭКтин төрагасы К.Бакиевдин кабинетине топтолдук.
Негизинен эки маселе каралды. Биринчиси, Координациялык Кеңешти түзүү. Экинчиси, шайлоонун экинчи туруна катышпоо маселеси талкууга алынды.
Биринчи маселе боюнча ар кандай пикирлер айтылып, акырында бардык бийликке нааразы болгон күчтөрдү бириктирген Координациялык Кеңеш түздүк. Кеңештин төрагалыгына К.Бакиев, штаб жетекчилигине мен шайландым. Катчылыгына И. Болжурова, маалымат боюнча З.Сыдыкова, өкмөттүк эмес уюмдар менен иштөө үчүн Б. Шамшиев, саясый партиялар, пикет, митингде отургандар менен иштөө Т. Тургуналиевге жүктөлдү. Координациялык Кеңештин атайын журналы ачылып, мүчө болгондор кол койдук. Депутаттардан К. С. Бакиев, Э. Булекбаев, Т.Балтабаев, И. Исаков, А. Проненко, Б. Байкожоев, И. Молдоташев, А. Малиев, А. Султанов, мен жана башкалар дароо кол койдук. Айрым депутаттар, мисалы А. Абдимомунов ойлонуп көрүүнү туура көрүшүп, кол коюшкан жок,
Экинчи маселе боюнча чечим алууда бир топ талаш болгондон кийин жөн эле кайрылуу алуу менен чектелүүгө токтодук. Себеби, биздин жыйыныбызга негизинен, 1- турда өтпөй калган депутаттар катышып жаткандыктан туура эмес болот деп чечтик. Бирок биз экинчи турга чыккан Курманбек Салиевичтен экинчи турга катышпай эле коюуну, баары бир аны бийлик өткөрбөшүн айттык. Ал аягына чейин барамын деп макул болгон жок. Жыйын бүткөндөн кийин мен Бакиев экөөбүз жалгыз калганда "Курманбек Салиевич, бийлик баары бир сизди шайлоодон өткөрбөйт. Андан көрө шайлоонун экинчи туруна баруудан баш тартып, анын себептерин элге айтып билдирүү жасасаңыз, сиз уткан болосуз" дедим. Анда ал "Азимбек, КЭКтен жалгыз эле сен шайлоонун 1-турунда утуп, депутат болдуң, жалгызсың, мен сөзсүз өтүшүм керек. Мен эртең шайлоочуларга кетем" деп, мени менен макул болгон жок. Ал мага "Координациялык кеңешти толук башкара бер, шайлоо бүтсүн. Калганын дагы көрөрбүз" деди.
Мен андан кийин ал сөздү Ишенгүл Болжуровага "сиз да Курманбек Салиевичке айтпайсызбы, экинчи турга эмне үчүн катышпастан шайлоодон баш тарткандыгы тууралуу элге кайрылуу кылса, шайлоодон өтпөй калды дегенден көрө саясый упай топтойт" деп айттым. Болжурова "Азимбек, мен айттым, болбой жатат" деди. Мен бул сөздү Ишенгүл Садыковнадан суранган себебим, ал КЭКке Курманбек Салиевич менен бирге келип, бири-бирине болгон ишеним өтө күчтүүдөй сезилгенинен улам биринин сөзүн бири таштабаса, укса керек деп ойлогом. КЭКтин калган көпчүлүк мүчөлөрүн негизинен Б.Асанов , Т.Тургуналиев, Ү.Сыдыков, Д.Нур уулу, И.Исаков, Б.Шамшиев, З.Сыдыкова, Г.Токомбаев жана башка белгилүү оппозиционерлер түзөт болчу.
Ошто абал оорлошо баштады
10-март күнү мен КЭКтин кабинетинде кечке отурдум. Жалалабатка, Ошко телефон чалып, Бектур, Дүйшөн менен сүйлөшүп, аларга Координациялык кеңеш түзүлгөнүн кабарладым. Биздин биригип жатканыбызды угушуп, офиске 1-турда негизсиз шайлоо марафонунан чыгарылгандар, добуштарын уурдатышкан талапкерлер, бийликке нааразы инсандар келе башташты. Алардын айрымдары: мурдагы МЧЖнын депутаты Анвар Артыков,Макен Абылов, Руслан Сарымсаков, Ж.Акенеев, Шамиль Муртазалиев, Туратбек Андашов жана башкалар. Ушул жерде тарых үчүн бир нерсени баса белгилеп кетпесек болбойт. Мен Дүйшөн менен сүйлөшкөндө ал мага тезинен Анвар акени Ошко жиберүүнү кайра-кайра өтүндү. Себеби, бийлик Ошто пикетте отурушкан адамдарды таратуу үчүн кыргыз-өзбек "синдромун" колдонууга катуу аракеттер болуп жатканын айтты. Ошол замат мен Анвар акеге Оштогу абалды түшүндүрүп, ...Сиз Ошко тезинен жетип Дүйшөн экөөңөр ал жердеги эки улуттун элин ынтымакка чакырып бергиле. Бул бийлик элди кыргыз-өзбек кылып бөлүп-жарып, ызы-чуу чыгарып, аны нааразычылык акциясында отургандарга шылтоодон коркпойт. Чоң өрт чыгарып жиберишпесин. Оштогу жагдайды өзүңүз жакшы билесиз. Бул тапшырманы сизден мен Координациялык Кеңештин атынан суранам десем, "Эгерде силер мага Оштогу абалды жөндөөнү ишенип берсеңер. Мен макулмун. Менин кишилерим Дүйшөн менен ал жерде отурушат" деди.Көрсө 9-март күнү Карасуу районунун Шарк айыл өкмөтүнөн Артыковдун 200 жактоочусу Ошко келишип, пикетте отургандарга кошулушкан экен. Мен ага ырахмат айтып: "... Ошту негизинен "Ата-Журт" кыймылынын лидерлерине жүктөп жатабыз. Роза Исаковна да Ошто болуш керек. Бүгүндөн калбай учуп кетсеңиз жакшы болот эле" дедим. Анвар Артыкович ошол күнү кечинде учуп кетти. Ал жакка жетери менен "Оштомун" деп телефон чалды. Дүйшөн менен Анвар акенин Ошто болгон революциядагы тарыхый ролдорун кийин дагы сөз кылабыз.
Ошол эле күнү Ысыккөл областына координатор аныктоо зарыл эле. Анткени А.Малиевдин жактоочулары улам-улам Тоңдун акимчилигинде, жолдо нааразычылыктарды өткөрүп жатышкан. Алар менен да байланышып, күтүүсүз жергиликтүү жаңжалдар жаралып кетпеши үчүн кээ бир маселелерин чечип, пикет, митингдерди Кыргызстан боюнча иретке салуу зарыл болуп турду.
Координациялык Кеңешке катышышкан көлдүк талапкерлер А. Малиев, И. Молдоташев, Б. Байкожоевду "Кимиңер координатор болосуңар? Тез тактагыла" деп, шаштырганга туура келди. Менин мындай аракетиме Болот Байкожоев: "Эмне шаштырасың? Биз көлгө баралы, кеңешели" деп мага катуу тийди. Мен "Боке! Ачууга алдырба, Республика боюнча нааразычылык акцияларын болушунча тез координация кылбасак, түзүлгөн кырдаал колубуздан чыгып кетсе кандай болуп кетет, айтуу кыйын? Кандай болбосун тездеткиле. Болбосо өзүңөр билгиле" дедим. Малиев "менде бир сунуш бар, биз көлдүктөр сыртка чыгып кеңешели, анан айтабыз" деп чыгып кетишти. Кайра киришип: "Биз чечтик, көлгө координатор Молдоташев деп жазып кой, биз көлгө барып келели" дешти. Ошентип Ысыккөл боюнча координатор И. Молдоташев болуп калды. Ал киши революциядан кийин 18 күн областта губернатор болду.
Ошол эле күнү Баткен областы боюнча координатор болуп Ташболот Балтабаев бекиди. Мен а кишиге Баткенде КЭКтин активдүү мүчөсү Д. Нур уулу менен чогуу иштеп, шайлоодон кийинки чоң максат үчүн ынтымактуу боло тургандарын өтүндүм. Ташболот аке "мен ынтымакта иштегенге даярмын. Сен Досболго өзүң телефон чалып кой" деди. Эртеси эле Т. Балтабаев Баткенге барып, "Досбол экинчи тур бүтмөйүнчө иштей албайм деп жатат. Мен эмне кылайын?" деди. Мен ага өзүнүн аракеттене берүүсүн, шайлоо деле 2-3 күндө бүтөөрүн айттым. Досбол акеге телефон чалсам, "...Азике, шайлоону бир жаңсыл кылайын. Анан көрөбүз. Азырынча 2-турда утканга менде мүмкүнчүлүк жакшы. Эгерде адилет шайлоо болсо эле утам"деди. Мен ага Ташболот аке экөө Баткенде координатор экендиктерин айттым.
► Бул айылда негизинен кыргыз гезиттери
электрондук тиркеме түрүндө жарыяланат.
► Архивге, емейлге жана редакцияга шилтемелер
ошол гезиттин башбарагында берилген.
► Жеке макала жарыялоого буйрутмалар кабыл алынат.
► На сайте публикуются в основном кыргызскоязычные газеты в виде электронных подшивок данных газет.
► Ссылки на архивы, емейл и данные о редакции
указаны на главной странице конкретной газеты.
► Принимаются заказы на публикацию частных статей.
Алган материалга шилтеме бериңиз!
◄ © J.Janyzak, Kyrgyzstan ►
Ссылки на взятые статьи обязательны!